*Proiect*

**GUVERNUL REPUBLICII MOLDOVA**

**H O T Ă R Â R E**

 **nr. \_\_\_\_ din\_\_\_\_\_\_\_\_\_\_\_\_\_ Chișinău**

**Privind aprobarea proiectului de lege pentru modificarea unor acte normative**

**Guvernul HOTĂRĂŞTE:**

Se aprobă și se prezintă Parlamentului spre examinare proiectul de lege pentru modificarea unor acte normative.

**PRIM-MINISTRU**

**Contrasemnează:**

**Ministrul afacerilor interne**

**Ministrul sănătății, muncii și protecției sociale**

*Proiect*

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Articolul I.** Legea nr. 200 din 16.07.2010 privind regimul străinilor în Republica Moldova (publicată în Monitorul Oficial al Republicii Moldova, 2010, nr. 179-181 art. nr. 610), cu modificările ulterioare, se modifică după cum urmează:

1. La articolul 3, noţiunea „*autoritate competentă pentru străini”* se expune în următoarea redacţie:

 „*autoritate competentă pentru străini –* structură specializată subordonată Ministerului Afacerilor Interne, care asigură implementarea prevederilor prezentei legi și exercită atribuții cu privire la regimul străinilor în Republica Moldova, precum și alte atribuții stabilite prin acte normative și tratate internaționale la care Republica Moldova este parte”.

2. Pe tot parcursul textului: sintagma „dovada spaţiului de locuit” se substituie cu sintagma „actul ce atestă dreptul de proprietate sau cu titlu de folosinţă asupra locuinţei”, la cazul gramatical corespunzător;

3.La lit. f) din articolul 33 sintagma: „…precum şi dovada asigurării medicale …” se exclude;

4. La alineatul (2) al articolului 34, după sintagma: ”…la art.32 alin.(2)” se completează cu sintagma: ”…cu excepția cazierului judiciar”;

5. La articolului 431 , alin. (2) se exclude;

6. În alin. (2) și alin (3) al articolului 433, sintagma: ”decizia privind respingerea cererii de acordare sau prelungire” se substituie cu sintagma ”decizia privind refuzul acordării sau prelungirii”;

7. La articolului 434:

 lit. e) din alin.(1) se expune în următoarea redacție:

”e) proiectul contractului individual de muncă al străinului, cu indicarea salariului lunar, care nu trebuie să fie mai mic decât salariul mediu lunar al angajaţilor cu aceeaşi ocupație din cadrul persoanei juridice solicitante, sau salariul mediu lunar înregistrat în cadrul persoanei juridice solicitante, dacă nu au fost înregistrate ocupații similare celor din proiectul contractului individual de muncă în perioada pentru care se calculează salariul mediu lunar.”;

alin.(2) se completează la final cu textul: ”…care nu va depăși termenul de 3 ani, cu excepția străinilor exonerați de obligativitatea deţinerii unei vize la intrarea, ieşirea şi tranzitarea teritoriului Republicii Moldova”;

8. Articolul 435 se abrogă;

9. Textul alin. (1) al articolului 438, după sintagma „asistenţă externă” se completează cu sintagma: „…cu excepţia lucrătorilor migranţi, angajaţi pentru implementarea proiectului…”;

10. Articolul 41 se completează cu alineatele (2) şi (3) cu următorul cuprins:

„(2) Pentru prelungirea dreptului de şedere provizorie pentru activităţi umanitare și de voluntariat se prezintă raportul anual de activitate al organizaţiei.

(3) Dreptul de şedere provizorie pentru activităţi umanitare şi de voluntariat poate fi prelungit pentru o perioadă cumulativă de până la 3 ani, dacă străinul întruneşte condiţiile alin.(1) al prezentului articol şi ale articolului 33.”.

**Articolul II.** Articolul 333 și articolul 334 ale Codului contravențional al Republicii Moldova nr.218 din 24.10.2008 (Monitorul Oficial al Republicii Moldova, 2009*,* Nr. 3-6 art. nr : 15 nr.179-181, art. 610), cu modificările şi completările ulterioare, se modifică după cum urmează:

1. În alin.(2) al art.333, după cuvântul ”…documentelor” se completează cu sintagma ”nevalabile sau…” și în continuare după text.
2. Articolul 334 se completează cu alin.(4), cu următorul cuprins:

”(4) Prezentarea datelor incorecte, incomplete sau neautentice în demersul tipizat înaintat autorității competente pentru străini privind acordarea sau prelungirea dreptului de ședere în scop de muncă pentru apatrizi sau cetățenii străini, aflați provizoriu în Republica Moldova,

   se sancţionează cu amendă de la 30 la 60 de unităţi convenţionale aplicată persoanei fizice, cu amendă de la 120 la 150 de unităţi convenţionale aplicată persoanei cu funcţie de răspundere.”

**Articolul III**. – Prezenta lege intră în vigoare la 3 luni de la data publicării în Monitorul Oficial al Republicii Moldova.